pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ยุติธรรม” ขับเคลื่อนการปฏิรูปตัวชี้วัดประสิทธิภาพกระบวนการยุติธรรมทางอาญา
วันอังคารที่ 20 มิถุนายน 2560
“ยุติธรรม” ขับเคลื่อนการปฏิรูปตัวชี้วัดประสิทธิภาพกระบวนการยุติธรรมทางอาญา
นางกรรณิการ์ แสงทอง รองปลัดกระทรวงยุติธรรม เป็นประธานการประชุมคณะอนุกรรมการปฏิรูปตัวชี้วัดประสิทธิภาพกระบวนการยุติธรรมทางอาญา ครั้งที่ ๒/๒๕๖๐
เมื่อวันจันทร์ที่ ๑๙ มิถุนายน ๒๕๖๐ เวลา ๑๓.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมคณะอนุกรรมการปฏิรูปตัวชี้วัดประสิทธิภาพกระบวนการยุติธรรมทางอาญา
ครั้งที่ ๒/๒๕๖๐
เพื่อรับทราบความคืบหน้าผลการทบทวนศึกษาข้อมูลเพิ่มเติมถึงความเชื่อมโยงกับรัฐธรรมนูญปี ๒๕๖๐
แผนยุทธศาสตร์ชาติระยะ ๒๐ ปี แผนแม่บทการบริหารงานยุติธรรมแห่งชาติ ฉบับที่ ๒
รวมทั้งความคืบหน้าการจัดทําตัวชี้วัดและวิธีการรวบรวมข้อมูลตัวชี้วัด
ของคณะทํางานเพื่อจัดทําตัวชี้วัดประสิทธิภาพกระบวนการยุติธรรมทางอาญา
จากการประชุมของคณะทํางานฯ ได้วิเคราะห์และกําหนดหัวใจของการปฏิรูป
เพื่อจัดทําตัวชี้วัด ๔ ประการ คือ “เข้าถึง ไม่ล่าช้า เที่ยงตรง ประสิทธิภาพ”
รวมทั้งต้องมีความโปร่งใสและตรวจสอบได้ครอบคลุมการดําเนินงาน ๔ ขั้น ประกอบด้วย
๑. ตัวชี้วัดการบังคับใช้กฎหมาย ๒. ตัวชี้วัดการพิจารณาและตรวจสอบพยานหลักฐาน
๓. ตัวชี้วัดการพิจารณาคดี และ ๔. ตัวชี้วัดการปฏิบัติต่อผู้กระทําผิด/ชั้นบังคับโทษ
ทั้งนี้ ที่ประชุมได้พิจารณาและมีความเห็นให้คณะทํางานฯ
หารือเพื่อกําหนดเป้าหมายของตัวชี้วัดในแต่ละประเด็นให้ชัดเจน
โดยคํานึงถึงกรอบระยะเวลาที่สามารถตอบโจทย์การทํางาน
และสามารถชี้ให้เห็นถึงคุณค่าที่หน่วยงานในกระบวนการยุติธรรมยอมรับและปฏิบัติร่วมกันได้
เพื่อให้สอดคล้องกับปัญหาของสถานการณ์ด้านกระบวนการยุติธรรมทางอาญาของประเทศไทย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม เป็นประธานมอบถังดักไขมันแก่ผู้นำชุมชนริมคลองเปรมประชากร ตามโครงการจิตอาสาคลองสวยน้ำใส ชุมชนร่วมใจใช้ถังดักไขมัน
วันศุกร์ที่ 9 สิงหาคม 2562
รัฐมนตรีว่าการกระทรวงอุตสาหกรรม เป็นประธานมอบถังดักไขมันแก่ผู้นําชุมชนริมคลองเปรมประชากร ตามโครงการจิตอาสาคลองสวยน้ําใส ชุมชนร่วมใจใช้ถังดักไขมัน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานมอบถังดักไขมันแก่ผู้นําชุมชนริมคลองเปรมประชากร จํานวน 2,500 ชุด ณ บริเวณห้องโถง อาคารนารายณ์ กระทรวงอุตสาหกรรม
วันนี้ (9 สิงหาคม 2562) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานมอบถังดักไขมันแก่ผู้นําชุมชนริมคลองเปรมประชากร จํานวน 2,500 ชุด ให้แก่นายมงคลชัย สมอุดร ผู้ทรงคุณวุฒิพิเศษประจําสํานักนายกรัฐมนตรี ผู้แทนศูนย์อํานวยการใหญ่จิตอาสาพระราชทาน 904 วปร. และผู้นําชุมชนจากเขตดุสิต เขตจตุจักร เขตหลักสี่ และเขตดอนเมือง จํานวนหน่วยงานละ 500 ชุด ตามโครงการจิตอาสาคลองสวยน้ําใส ชุมชนร่วมใจใช้ถังดักไขมัน เพื่อเทิดพระเกียรติเนื่องในวโรกาสวันเฉลิมพระชนมพรรษา ครบรอบ 67 พรรษา พระบาทสมเด็จพระวชิรเกล้าเจ้าอยู่หัว รัชกาลที่ 10 ซึ่งเป็นหนึ่งในโครงการจิตอาสาของกระทรวงอุตสาหกรรม โดยมีนางสาวนิสากร จึงเจริญธรรม รองปลัดกระทรวงอุตสาหกรรม นายสุรพล ชามาตย์ รองปลัดกระทรวงอุตสาหกรรม ในฐานะผู้อํานวยการศูนย์อํานวยการจิตอาสากระทรวงอุตสาหกรรม คณะผู้บริหารระดับสูงของกระทรวงอุตสาหกรรม สมาชิกสภาผู้แทนราษฎร ประชาชนในชุมชนคลองเปรมประชากร ร่วมงาน ณ บริเวณห้องโถง อาคารนารายณ์ กระทรวงอุตสาหกรรม
รัฐบาลไทย-ข่าวทำเนียบรัฐบาล-​ ปลัดกระทรวงดิจิทัลฯ กล่าวปาฐกถาในงาน “Innovate Canada-ASEAN”
วันพุธที่ 11 กันยายน 2562
​ ปลัดกระทรวงดิจิทัลฯ กล่าวปาฐกถาในงาน “Innovate Canada-ASEAN”
​ปลัดกระทรวงดิจิทัลฯ กล่าวปาฐกถาในงาน “Innovate Canada-ASEAN”
p.p1 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 0.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม กล่าวปาฐกถาพิเศษในพิธีเปิดงาน “Innovate Canada-ASEAN” ซึ่งสภาธุรกิจการค้าแคนาดา – อาเซียน ร่วมกับ หอการค้าไทย – แคนาดา ร่วมเป็นเจ้าภาพจัดขึ้น เมื่อวันที่ 9 กันยายน 2562 ณ โรงแรมแบงค็อก แมริออท กรุงเทพฯ สําหรับงานดังกล่าวจัดขึ้นเพื่อส่งเสริมความร่วมมือด้านการค้าระหว่างประเทศแคนาดาและประเทศในภูมิภาคอาเซียน โดยมีผู้แทนจากรัฐและเอกชนไทยและต่างประเทศ เข้าร่วมงานกว่า 150 คน ทั้งนี้ ปลัดกระทรวงดิจิทัลฯ ได้ให้ข้อมูลเกี่ยวกับสถิติด้านดิจิทัลที่น่าสนใจของประเทศไทย การขับเคลื่อนนโยบายดิจิทัลเพื่อเศรษฐกิจและสังคมของไทย รวมถึงโครงการที่สําคัญต่างๆ อย่างน่าสนใจ เช่น โครงการเน็ตประชารัฐ การออกกฎหมายด้านดิจิทัล โครงการ EEC/Digital Park สถาบัน IoT และการพัฒนาเมืองอัจฉริยะ เป็นต้น ซี่งช่วยให้ภาคเอกชนเห็นถึงโอกาสในการขยายธุรกิจในประเทศไทยในหลากหลายมิติ
******************
รัฐบาลไทย-ข่าวทำเนียบรัฐบาล-กระทรวงยุติธรรม หารือแนวทางการขับเคลื่อนโครงการด้านการประชาสัมพันธ์ ที่ได้รับการสนับสนุนงบประมาณจากกองทุน กสทช.เพื่อสร้างการรับรู้ให้แก่ประชาชน
วันอังคารที่ 27 สิงหาคม 2562
กระทรวงยุติธรรม หารือแนวทางการขับเคลื่อนโครงการด้านการประชาสัมพันธ์ ที่ได้รับการสนับสนุนงบประมาณจากกองทุน กสทช.เพื่อสร้างการรับรู้ให้แก่ประชาชน
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม เป็นประธานการประชุมเพื่อกําหนดแนวทางการดําเนินงานในโครงการขอรับการสนับสนุนงบประมาณของกองทุนสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ  (กสทช.)
ในวันจันทร์ที่ ๒๖ สิงหาคม ๒๕๖๒ เวลา ๐๙.๓๐ น. นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม เป็นประธานการประชุมเพื่อกําหนดแนวทางการดําเนินงานในโครงการขอรับการสนับสนุนงบประมาณของกองทุนสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) โดยมี นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม พร้อมด้วยผู้แทนจากหน่วยงานที่เกี่ยวข้อง เข้าร่วม ณ ห้องประชุมกระทรวงยุติธรรม ๖ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
ทั้งนี้ ที่ประชุมได้รับทราบมติของคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ กรณีเห็นชอบจัดสรรเงินกองทุนฯ ให้กระทรวงยุติธรรม จํานวน ๒ โครงการ ตามที่กระทรวงยุติธรรมได้ขอรับการจัดสรร ซึ่งประกอบด้วย ๑) โครงการส่งเสริมองค์ความรู้ด้านกฎหมายขั้นพื้นฐานและเสริมสร้างการเข้าถึงด้านงานยุติธรรมสู่ประชาชนผ่านสื่อโทรทัศน์ และสื่อสังคมออนไลน์ และ ๒) โครงการประกวดหนังสั้นภายใต้หัวข้อ “โอกาสที่สังคมมอบให้” พร้อมกันนี้ที่ประชุมได้มอบหมายให้สํานักงานปลัดกระทรวงยุติธรรมร่วมกับส่วนราชการในสังกัดกระทรวงยุติธรรมที่ขอรับการสนับสนุนงบประมาณจัดทําแผนการดําเนินงานและขับเคลื่อนการจัดทําโครงการดังกล่าวให้ประสบผลสําเร็จตามวัตถุประสงค์ของกองทุนฯ กสทช. ต่อไป
รัฐบาลไทย-ข่าวทำเนียบรัฐบาล-รมช.มนัญญา สั่งตรง อ.ส.ค. ลดราคานม 25% บรรเทาเกษตรผู้เลี้ยงโคนม
วันศุกร์ที่ 10 เมษายน 2563
รมช.มนัญญา สั่งตรง อ.ส.ค. ลดราคานม 25% บรรเทาเกษตรผู้เลี้ยงโคนม
รมช.มนัญญา สั่งตรง อ.ส.ค. ลดราคานม 25% บรรเทาเกษตรผู้เลี้ยงโคนม
นางสาวมนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์เป็นประธานการประชุมหาแนวทางมาตรการช่วยเหลือเกษตรกรผู้เลี้ยงโคนมที่ได้รับผลกระทบจากไวรัสโควิด-19 ณกรมส่งเสริมสหกรณ์
รัฐมนตรีช่วยว่าการกระทรวงเกษตรและสหกรณ์เปิดเผยภายหลังการประชุมถึงแนวทางมาตราการช่วยเหลือเกษตรกรผู้เลี้ยงโคนมว่าจากสถานการณ์การแพร่ระบาดไวรัสCovid-19ส่งผลให้เกษตรกรผู้เลี้ยงโคนมประสบปัญหาจําหน่ายน้ํานมดิบน้อยเนื่องจากผู้ประกอบการแปรรูปลดการรับซื้อตามสภาวะเศรษฐกิจประชาชนมีกําลังซื้อสินค้าอุปโภคบริโภคลดลงจึงมีมติที่ประชุมให้ องค์การส่งเสริมกิจการโคนมแห่งประเทศไทย(อ.ส.ค.)นําผลิตภัณฑ์นมยูเอชทีตราไทย-เดนมาร์คขนาด200มิลลิลิตรทุกรสชาติจําหน่ายให้กับหน่วยงานราชการทุกจังหวัดในราคาพิเศษซึ่งเป็นราคาที่ถูกกว่าราคาในท้องตลาดประมาณร้อยละ25โดยแต่ละหน่วยงานสามารถสั่งซื้อได้ตั้งแต่บัดนี้ไปจนถึงสิ้นเดือนพฤษภาคม2563
ทั้งนี้ได้มีการบูรณาการและร่วมกันปฎิบัติโดยมอบหมายปลัดกระทรวงเกษตรฯประสานปลัดกระทรวงมหาดไทยเพื่อขอความอนุเคราะห์จัดซื้อผลิตภัณฑ์นมของอ.ส.ค.เพื่อจัดรวมในชุดยังชีพที่กระทรวงมหาดไทยจะแจกจ่ายแก่ประชาชนผู้กักกันตนทั้งในสถานที่รัฐจัดให้และที่พํานักอยู่บ้านซึ่งปลัดกระทรวงมหาดไทยได้ทําหนังสือแจ้งเวียนถึงผู้ว่าราชการจังหวัดทุกจังหวัดและองค์การปกครองส่วนท้องถิ่น(อปท.)ให้สนับสนุนโครงการดังกล่าวแล้วรวมทั้งจะจําหน่ายราคาพิเศษให้แก่หน่วยราชการต่างๆมูลนิธิและผู้ประสงค์ซื้อผลิตภัณฑ์นมยูเอชทีไปมอบแก่บุคลากรทางการแพทย์และผู้ที่ได้รับผลกระทบจากสถานการณ์การระบาดของโรคโควิด-19
“โครงการนี้จะช่วยเหลือเกษตรกรผู้เลี้ยงโคนมให้สามารถจําหน่ายผลผลิตได้ตามปกติและยังเป็นการส่งเสริมสุขภาพประชาชนให้ได้บริโภคอาหารที่มีคุณค่าทางโภชนาการสูงซึ่งนมยูเอชทีเป็นนมที่มีอายุการเก็บรักษานานโดยไม่ต้องแช่เย็น”นางสาวมนัญญากล่าว.
รัฐบาลไทย-ข่าวทำเนียบรัฐบาล-นายกรัฐมนตรีเผยรัฐบาลพยายามอย่างเต็มที่ในการขับเคลื่อนคนทุกช่วงทุกวัย ในการพัฒนาประเทศ
วันอังคารที่ 24 เมษายน 2561
นายกรัฐมนตรีเผยรัฐบาลพยายามอย่างเต็มที่ในการขับเคลื่อนคนทุกช่วงทุกวัย ในการพัฒนาประเทศ
นายกรัฐมนตรีเผยรัฐบาลพยายามอย่างเต็มที่ในการขับเคลื่อนคนทุกช่วงทุกวัย ในการพัฒนาประเทศ
วันนี้ (24 เมษายน 2561) ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังประชุมคณะรัฐมนตรี (ครม.) ว่า วันนี้ตนเองให้ความสําคัญกับคนรุ่นใหม่ โดยเฉพาะอย่างยิ่งจากเยาวชน นักศึกษา ในเมื่อเราเป็นคนรุ่นเก่าเราก็พยายามตอบรับ เปิดกว้าง และรับความคิดเห็นของเขามาทําให้เกิดความเข้าใจซึ่งกันและกัน ถือว่าเป็นพลังอันยิ่งใหญ่ของประเทศไทยที่เราจะต้องพึ่งพาเยาวชน ซึ่งวันนี้คนอายุ 18 ปีมีจํานวนกว่า 6 ล้านกว่าคน และคนเหล่านี้จะเปลี่ยนแปลงประเทศได้ ก็อยากจะให้มาร่วมมือกัน ไม่ใช่มาขัดแย้งกัน รัฐบาลก็พยายามอย่างเต็มที่ในการขับเคลื่อนคนทุกช่วงทุกวัยในการร่วมมือ ในการพัฒนาประเทศเพราะในอนาคตวันข้างหน้าเป็นของเยาวชน
---------------------------------------------------------
รัฐบาลไทย-ข่าวทำเนียบรัฐบาล-มาตรการ “ชิมช้อปใช้” เที่ยวได้ทั่วไทย ลงทะเบียนคึกคัก ทยอยลงทะเบียนได้วันละ 1 ล้านคน หลังรับ SMS ยืนยัน ต้องเดินทางภายใน 14 วัน เชื่อมั่นโควตา 10 ล้านคนเพียงพอ
วันจันทร์ที่ 23 กันยายน 2562
มาตรการ “ชิมช้อปใช้” เที่ยวได้ทั่วไทย ลงทะเบียนคึกคัก ทยอยลงทะเบียนได้วันละ 1 ล้านคน หลังรับ SMS ยืนยัน ต้องเดินทางภายใน 14 วัน เชื่อมั่นโควตา 10 ล้านคนเพียงพอ
การเปิดลงทะเบียนรับสิทธิ์มาตรการ “ชิมช้อปใช้” วันแรก ในวันที่ 23 กันยายน 2562 มีผู้สนใจเข้าร่วมตามเป้าหมาย โดยเมื่อเวลา 13.43 น. มีผู้มาลงทะเบียนรับสิทธิ์ผ่าน www.ชิมช้อปใช้.com ครบ 1 ล้านคน ตามโควตาในแต่ละวันแล้ว
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความสําเร็จการเปิดลงทะเบียนรับสิทธิ์มาตรการ “ชิมช้อปใช้” วันแรก ในวันที่ 23 กันยายน 2562 มีผู้สนใจเข้าร่วมตามเป้าหมาย โดยเมื่อเวลา 13.43 น. มีผู้มาลงทะเบียนรับสิทธิ์ผ่าน www.ชิมช้อปใช้.com ครบ 1 ล้านคน ตามโควตาในแต่ละวันแล้ว ทั้งนี้ เมื่อมีผู้ลงทะเบียนรับสิทธิ์ครบ 1 ล้านคนในแต่ละวัน ระบบจะปิดรับทันที โดยไม่มีการให้เข้าชื่อรอ (waitlist) ดังนั้น ผู้ที่ประสงค์รับสิทธิ์ตามมาตรการจะต้องกลับเข้ามาลงทะเบียนใหม่ในวันถัดไป
โฆษกกระทรวงการคลังยังได้เน้นย้ํา ขอให้ประชาชนตรวจสอบและวางแผนการเดินทางให้ดี เนื่องจากเมื่อลงทะเบียนและได้รับ SMS ยืนยันสิทธิ์ภายใน 3 วันทําการแล้ว จะต้องเริ่มใช้สิทธิ์ภายใน 14 วัน นับตั้งแต่วันถัดจากวันที่ได้รับ SMS
ทั้งนี้ ผู้ได้รับสิทธิ์สามารถเริ่มใช้สิทธิ์หลังได้รับ SMS 1 วัน สําหรับ G-Wallet กระเป๋า 1 ใช้ได้กับร้านขายสินค้าและบริการที่เข้าร่วมโครงการทุกประเภทในจังหวัดที่ได้เลือกไว้เมื่อลงทะเบียน และสําหรับ G-Wallet กระเป๋า 2 ใช้ได้กับร้านขายอาหารและเครื่องดื่ม ร้านขายสินค้าท้องถิ่น บริการที่พัก และบริการที่เกี่ยวเนื่องกับการท่องเที่ยวในทุกจังหวัด ยกเว้นจังหวัดตามทะเบียนบ้าน โดยมีเงื่อนไขแบ่งเป็น 3 กรณี ได้แก่
1) หากเริ่มใช้สิทธิ์ G-Wallet กระเป๋าที่ 1 จะสามารถใช้วงเงิน 1,000 บาท พร้อมสิทธิ์ G-Wallet กระเป๋า 2 ได้จนถึงวันที่ 30 พฤศจิกายน 2562
2) หากเริ่มใช้สิทธิ์เฉพาะ G-Wallet กระเป๋า 2 จะสามารถใช้สิทธิ์ G-Wallet กระเป๋า 2 ได้จนถึงวันที่ 30 พฤศจิกายน 2562 แต่จะถูกตัดสิทธิ์ G-Wallet กระเป๋า 1 ไม่สามารถใช้วงเงิน 1,000 บาทได้
3) หากไม่เริ่มใช้สิทธิ์ทั้ง 2 กระเป๋า จะถูกตัดสิทธิ์ทั้งหมด และไม่สามารถลงทะเบียนเข้าร่วมโครงการนี้ได้อีก
นอกจากนี้ โฆษกกระทรวงการคลังยังได้ให้ความมั่นใจว่าโควตาจํานวนผู้มีสิทธิ์เข้าร่วมโครงการซึ่งกําหนดไว้ที่ 10 ล้านคน ตลอดโครงการถือว่าจะเพียงพอต่อความต้องการของประชาชน โดยประชาชนสามารถทยอยลงทะเบียนได้ตั้งแต่วันนี้เป็นต้นไป จนถึงวันที่ 15 พฤศจิกายน 2562 และสามารถเดินทางท่องเที่ยวพร้อมจับจ่ายใช้สอยได้ตั้งแต่วันที่ 27 กันยายน 2562 ถึงวันที่ 30 พฤศจิกายน 2562
กรมบัญชีกลาง โทร 02 2706400 กด 7
App “เป๋าตัง” ติดต่อธนาคารกรุงไทย โทร 02 1111144
ข้อมูลเที่ยวชิมช้อปใช้ติดต่อการท่องเที่ยวแห่งประเทศไทย โทร 1672
รัฐบาลไทย-ข่าวทำเนียบรัฐบาล-ผู้ช่วยปลัดฯ เป็นประธานในพิธีปิดและมอบวุฒิบัตรการฝึกอบรมหลักสูตร “การเป็นข้าราชการที่ดี รุ่นที่ 12”  ของกระทรวงอุตสาหกรรม
วันศุกร์ที่ 1 กุมภาพันธ์ 2562
ผู้ช่วยปลัดฯ เป็นประธานในพิธีปิดและมอบวุฒิบัตรการฝึกอบรมหลักสูตร “การเป็นข้าราชการที่ดี รุ่นที่ 12”  ของกระทรวงอุตสาหกรรม
นางสาวสิริรัตน์  ไกรวณิช  ผู้ช่วยปลัดกระทรวงอุตสาหกรรม เป็นประธานในพิธีปิดและมอบวุฒิบัตรการฝึกอบรมหลักสูตร “การเป็นข้าราชการที่ดี รุ่นที่ 12” ของกระทรวงอุตสาหกรรม
เมื่อวันที่ 31 มกราคม 2562 นางสาวสิริรัตน์ ไกรวณิช ผู้ช่วยปลัดกระทรวงอุตสาหกรรม เป็นประธานในพิธีปิดและมอบวุฒิบัตรการฝึกอบรมหลักสูตร “การเป็นข้าราชการที่ดี รุ่นที่ 12” ของกระทรวงอุตสาหกรรม โดยเนื้อหาหลักสูตรประกอบด้วยระเบียบแบบแผนของทางราชการ การปลูกฝังปรัชญาการเป็นข้าราชการที่ดี การเสริมสร้างสมรรถนะและทักษะที่จําเป็นสําหรับการปฏิบัติงานราชการ การส่งเสริมคุณธรรม จริยธรรม และส่งเสริมการทํางานเป็นทีม การพัฒนาเครือข่ายในการทํางานและสร้างสายสัมพันธ์อันดีระหว่างผู้เข้าอบรม การฝึกอบรมหลักสูตรการเป็นข้าราชการที่ดี รุ่นที่ 12 มีข้าราชการในสังกัดกระทรวงอุตสาหกรรมเข้าร่วม จํานวน 111 คน ณ โรงแรมเดอะทวินทาวเวอร์ กรุงเทพฯ
รัฐบาลไทย-ข่าวทำเนียบรัฐบาล-ธอส. ชวนนักศึกษาประกวดแบบบ้านผู้สูงอายุ ชิงทุนการศึกษามูลค่ารวม 300,000 บาท
วันอังคารที่ 4 กรกฎาคม 2560
ธอส. ชวนนักศึกษาประกวดแบบบ้านผู้สูงอายุ ชิงทุนการศึกษามูลค่ารวม 300,000 บาท
ธนาคารอาคารสงเคราะห์ เชิญชวนนิสิตนักศึกษาร่วมส่งแบบบ้านในโครงการประกวดแบบ “บ้านผู้สูงอายุ” ชิงรางวัลทุนการศึกษามูลค่ารวม 300,000 บาท
ธอส. ชวนนักศึกษาประกวดแบบบ้านผู้สูงอายุ ชิงทุนการศึกษามูลค่ารวม 300,000 บาท
ธนาคารอาคารสงเคราะห์ เชิญชวนนิสิตนักศึกษาร่วมส่งแบบบ้านในโครงการประกวดแบบ “บ้านผู้สูงอายุ” ชิงรางวัลทุนการศึกษามูลค่ารวม 300,000 บาท เพื่อเปิดโอกาสให้เยาวชนใช้ความคิดสร้างสรรค์ในการคิดค้นออกแบบบ้านที่สามารถสร้างได้จริง มีพื้นที่ใช้สอยที่เหมาะสม สวยงามควบคู่ไปกับความสะดวกสบาย ปลอดภัย พร้อมทั้งเลือกใช้เทคโนโลยีสมัยใหม่ และเอื้อประโยชน์ต่อการอยู่อาศัยของผู้สูงอายุมากที่สุด เพื่อรองรับการก้าวเข้าสู่สังคมผู้สูงอายุของประเทศไทยที่จะเกิดขึ้น ในอนาคตอันใกล้
นายฉัตรชัย ศิริไล กรรมการผู้จัดการธนาคารอาคารสงเคราะห์(ธอส.) เปิดเผยว่า เพื่อเป็นการรองรับการก้าวเข้าสู่สังคมผู้สูงอายุของประเทศไทยที่จะเกิดขึ้นในอนาคตอันใกล้ ธอส. ในฐานะสถาบันการเงินเฉพาะกิจของรัฐที่มีพันธกิจ : ทําให้คนไทยมีบ้าน ซึ่งตระหนักถึงการสนับสนุนให้ผู้สูงอายุได้มีที่อยู่อาศัยที่เหมาะสมกับการดํารงชีวิต ล่าสุดธนาคารจึงได้จัดทํา โครงการประกวดแบบ “บ้านผู้สูงอายุ” เพื่อเปิดโอกาสให้นิสิตนักศึกษาที่กําลังศึกษาอยู่ในระดับอุดมศึกษาทีมละไม่เกิน 3 คน ใช้ความคิดสร้างสรรค์ในการคิดค้นออกแบบบ้านที่สามารถสร้างได้จริง โดยแสดงรายละเอียดพื้นที่ใช้สอยที่เหมาะสม มีความสวยงามควบคู่ไปกับความสะดวกสบาย ปลอดภัย พร้อมทั้งเลือกใช้เทคโนโลยีสมัยใหม่ และเอื้อประโยชน์ต่อการอยู่อาศัยของผู้สูงอายุมากที่สุด เพื่อชิงรางวัลชนะเลิศทุนการศึกษาจํานวน 3 รางวัล รางวัลละ 100,000 บาท มูลค่ารวม 300,000 บาท โดยกําหนดให้การออกแบบบ้านเป็นลักษณะบ้านเดี่ยวบนที่ดินหน้ากว้าง 15 เมตร ลึก 14 เมตร ภายใต้งบประมาณไม่เกิน 1,500,000 บาท โดยมีผู้ทรงคุณวุฒิจาก สมาคมรับสร้างบ้าน สภาสถาปนิก และเอสซีจี เป็นคณะกรรมการตัดสินผลงานร่วมกับผู้บริหาร ธอส.
สําหรับนิสิตนักศึกษาที่สนใจสามารถส่งผลงานได้จนถึงวันที่ 19 กรกฎาคม 2560 ที่ ธนาคารอาคารสงเคราะห์ สํานักงานใหญ่ พระราม 9 ฝ่ายกิจกรรมเพื่อสังคม อาคาร 1 ชั้น 2 โดยดาวน์โหลดใบสมัครได้ที่ www.ghb.co.th (หัวข้อข่าวสารและกิจกรรม) ซึ่งคณะกรรมการจะพิจารณาและประกาศผลงานที่ผ่านการคัดเลือกเข้ารอบชิงชนะเลิศ 10 ทีมสุดท้ายในวันที่ 25 กรกฎาคม 2560 และทีมที่เข้ารอบจะได้นําเสนอผลงาน ให้คณะกรรมการตัดสินผลงานในวันที่ 3 สิงหาคม 2560 โดยธนาคารจะประกาศผลการประกวดทาง www.ghb.co.th และกําหนดจัดพิธีมอบรางวัลให้กับ 3 ทีมที่ชนะเลิศพร้อมนําผลงานมาจัดแสดงให้แก่ประชาชนทั่วไปได้รับชมในวันที่ 25 สิงหาคม 2560 ภายใน“งานบ้าน ธอส. เอ็กซ์โป @ กรุงเทพฯ” มหกรรมด้านที่อยู่อาศัยแห่งปี ณ ศูนย์การประชุมแห่งชาติสิริกิติ์ จากนั้นจะเปิดให้ประชาชนสามารถดาวน์โหลดแบบบ้านผู้สูงอายุที่ได้รับรางวัลทั้ง 3 แบบ ได้ฟรี!! ที่ www.ghb.co.th ติดต่อสอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 หรือ Facebook fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-อนุญาตเข้าทำประโยชน์ในที่ดิน ส.ป.ก. ปลูกไม้เศรษฐกิจได้
วันอังคารที่ 14 กรกฎาคม 2563
อนุญาตเข้าทําประโยชน์ในที่ดิน ส.ป.ก. ปลูกไม้เศรษฐกิจได้
วันอังคารที่ 14 กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบกําหนดให้ที่ดินในเขตปฏิรูปที่ดิน หรือ ส.ป.ก. และที่ดินในเขตปฏิรูปที่ดินที่อยู่อาศัย เป็นที่ดินที่ได้รับอนุญาตให้ทําประโยชน์สามารถปลูกไม้มีค่า โดยไม่ถือว่าเป็นไม้หวงห้าม ทําให้เกษตรกรและประชาชนปลูกไม้มีค่าและตัดขายได้ตามกฎหมาย รวมทั้งยังทําไม้ในพื้นที่ ส.ป.ก. ได้อย่างสะดวกยิ่งขึ้น ช่วยสร้างแรงจูงใจให้เกษตรกรที่ได้รับหนังสืออนุญาตให้ทําประโยชน์ในเขต ส.ป.ก. ร่วมมือกับรัฐบาลสร้างมูลค่าเพิ่มให้กับไม้ที่ปลูกช่วยเพิ่มพื้นที่ป่าเศรษฐกิจและพื้นที่สีเขียวได้อย่างเป็นรูปธรรม นอกจากนี้ ไม้ที่ปลูกยังสามารถใช้เป็นหลักทรัพย์ค้ําประกันทางธุรกิจ หรือการขอสินเชื่อเพื่อให้เจ้าของไม้ต่อยอดสร้างรายได้และเป็นมรดกให้แก่ครอบครัวได้อีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สั่งฝ่ายความมั่นคงภาคเหนือ ร่วมกันหยุดการไหลเข้ายาเสพติดชายแดนให้ได้ ดูแลประชาชนและเตรียมความพร้อมเมืองเชียงใหม่รับการเป็นเจ้าภาพอาเซียน
วันจันทร์ที่ 14 มกราคม 2562
สั่งฝ่ายความมั่นคงภาคเหนือ ร่วมกันหยุดการไหลเข้ายาเสพติดชายแดนให้ได้ ดูแลประชาชนและเตรียมความพร้อมเมืองเชียงใหม่รับการเป็นเจ้าภาพอาเซียน
เมื่อ 14 ม.ค. 62 พล.อ.ประวิตร วงษ์สุวรรณ รอง นรม.และ รมว.กห.พร้อมคณะ ได้เดินทางไปตรวจเยี่ยมและให้กําลังใจการปฏิบัติงานของหน่วยงานความมั่นคงในพื้นที่ภาคเหนือ
เมื่อ 14 ม.ค. 62 พล.อ.ประวิตร วงษ์สุวรรณ รอง นรม.และ รมว.กห.พร้อมคณะ ได้เดินทางไปตรวจเยี่ยมและให้กําลังใจการปฏิบัติงานของหน่วยงานความมั่นคงในพื้นที่ภาคเหนือ โดยรับฟังการบรรยายสรุปการปฏิบัติงานของจังหวัดเชียงใหม่ , กองกําลังผาเมือง และ สถานีตํารวจภูธรเมือง จว.เชียงใหม่ ณ กองกําลังผาเมือง
ภาพรวมสถานการณ์ชายแดนพื้นที่ภาคเหนือโดยรวมอยู่ในสภาวะปกติ ที่สามารถควบคุมได้ ปัญหายาเสพติดในพื้นที่ ยังมีการขยายฐานการผลิต และปรากฏข่าวสารแหล่งพักยาใกล้ชายแดนด้านเมียนม่า 9 แห่ง ด้านลาว 2 แห่ง ลําเลียงโดยกลุ่มชนเผ่าเข้าไทยในพื้นที่ อ.แม่ฟ้าหลวง, อ.แม่สาย และ อ.เวียงแก่น จว.เชียงราย อ.แม่อาย และอ.เชียงดาว จว.เชียงใหม่ ขณะที่การบังคับใช้กฎหมายและจัดระเบียบสังคมยังคงดําเนินการต่อเนื่อง เพื่อประโยชน์ของประชาชนโดยรวม
พล.อ.ประวิตร ได้แสดงความขอบคุณการทํางานของฝ่ายความมั่นคงในพื้นที่ภาคเหนือที่ผ่านมา พร้อมกับย้ําและให้ถือเป็นนโยบายสําคัญ ขอให้หน่วยทหารในพื้นที่และตํารวจ ประสานการทํางานร่วมกับทุกส่วนราชการที่เกี่ยวข้อง เพิ่มความเข้มข้นร่วมกันสกัดกั้นและหยุดยั้งการไหลเข้ามาของยาเสพติดและสารตั้งต้นตามพื้นที่ชายแดนให้ได้ในทุกวิถีทาง พร้อมทั้งให้ขยายผลทําลายแหล่งพักยาเสพติดในพื้นที่ชั้นใน และเครือข่ายผู้ค้ายาเสพติดพื้นที่เมืองอย่างจริงจัง และให้ลงพื้นที่ช่วยประสานดึงลูกหลานที่ติดยาออกมาสู่กระบวนการบําบัดอย่างต่อเนื่อง ขณะเดียวกัน ขอให้คงเข้มมาตรการบังคับใช้กฎหมายกับกลุ่มอิทธิพลที่เอารัดเอาเปรียบประชาชนในทุกรูปแบบไม่มีละเว้น โดยเฉพาะการค้ามนุษย์และการบังคับใช้แรงงานที่เข้าข่ายละเมิดสิทธิมนุษยชนจะเกิดขึ้นในพื้นที่ไม่ได้ พร้อมทั้งขอให้คงความต่อเนื่องในการจัดระเบียบสังคมและความเป็นอยู่ของประชาชนที่เดือดร้อนและมีรายได้น้อยควบคู่กันไป
พร้อมกันนี้ ได้กล่าวชื่นชมถึงวัฒนธรรมล้านนาที่งดงามและความมีจิตใจดีของประชาชนชาวเชียงใหม่และภาคเหนือ โดยขอให้ทุกส่วนราชการประสานการมีส่วนร่วมกับภาคประชาชน ร่วมกันเตรียมพร้อมเปิดเมืองเชียงใหม่เป็นประตูในการเป็นเจ้าภาพจัดประชุมอาเซียน โดยให้ความสําคัญในการร่วมกันจัดระเบียบบ้านเมือง เตรียมแผนรองรับการจราจร การดูแลความปลอดภัยในชีวิตและทรัพย์สินของประชาชนและนักท่องเที่ยว รวมทั้งการรักษาบรรยากาศความรักความสามัคคี ความเป็นหนึ่งเดียวกันของสังคม ในปีมหามงคลและวาระสําคัญของประเทศในปีนี้
รัฐบาลไทย-ข่าวทำเนียบรัฐบาล-รมว.พม. มอบบ้านพอเพียงชนบท พร้อมงบประมาณสนับสนุน ช่วยพัฒนาคุณภาพชีวิตผู้มีรายได้น้อยในพื้นที่ อ.ท่าฉาง จ.สุราษฎร์ธานี
วันจันทร์ที่ 10 สิงหาคม 2563
รมว.พม. มอบบ้านพอเพียงชนบท พร้อมงบประมาณสนับสนุน ช่วยพัฒนาคุณภาพชีวิตผู้มีรายได้น้อยในพื้นที่ อ.ท่าฉาง จ.สุราษฎร์ธานี
รมว.พม. มอบบ้านพอเพียงชนบท พร้อมงบประมาณสนับสนุน ช่วยพัฒนาคุณภาพชีวิตผู้มีรายได้น้อยในพื้นที่ อ.ท่าฉาง จ.สุราษฎร์ธานี
เมื่อวันที่ 8 ส.ค. 63เวลา 09.00 น.นายจุติ ไกรฤกษ์ รัฐมนตรีว่การกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่จังหวัดสุราษฎร์ธานี พร้อมด้วยคณะผู้บริหาร ทีม One Home จังหวัดสุราษฎร์ธานี และหน่วยงานที่เกี่ยวข้อง ในพื้นที่ เพื่อติดตามการขับเคลื่อนภารกิจที่สําคัญของกระทรวง พม. พร้อมช่วยเหลือประชาชนกลุ่มเป้าหมายที่ประสบปัญหาความเดือดร้อนทางสังคม
นายจุติกล่าวว่า กระทรวงการพัฒนาสังคมและความมั่นคงของมนุษย์ (พม.) เป็นหน่วยงานหลักของภาครัฐในการขับเคลื่อนภารกิจด้านการพัฒนาสังคมในภาพรวมของประเทศ โดยเฉพาะการช่วยเหลือและพัฒนาคุณภาพชีวิตประชาชนกลุ่มเป้าหมาย ตั้งแต่เด็กแรกเกิด เยาวชน คนพิการ ผู้สูงอายุ คนไร้ที่พึ่ง และผู้ด้อยโอกาสในสังคม รวมทั้งผู้มีรายได้น้อย โดยเฉพาะภายหลังสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) คลี่คลายลง ซึ่งรัฐบาลภายใต้พลเอกประยุทธ์ จันทร์โอชา นายกรัฐมนตรี ได้มอบหมายให้รัฐมนตรีเดินทางลงพื้นที่เพื่อมาพบประชาชนด้วยตัวเอง เพื่อให้เห็นว่าปัญหาอุปสรรค์ของประชาชนมีอะไรบ้าง และช่วยแก้ไขปัญหาให้กับประชาชนได้อย่างรวดเร็ว
นายจุติกล่าวต่อไปว่า วันนี้ ตนจึงได้ลงพื้นที่ ณ ที่ว่าการอําเภอท่าฉาง อําเภอท่าฉาง จังหวัดสุราษฎร์ธานี เพื่อติดตามการขับเคลื่อนงานของขบวนองค์กรชุมชน พร้อมทั้งมอบบ้านพอเพียงชนบท และถุงยังชีพให้กับครอบครัวผู้มีรายได้น้อยในพื้นที่ จํานวน 22 ครัวเรือน และมอบงบประมาณบ้านพอเพียงชนบทจังหวัดสุราษฎร์ธานี จํานวน 46 ตําบล รวม 721 หลังคาเรือน ตลอดจนมอบงบประมาณโครงการพัฒนาคุณชีวิตเมืองและชนบท ฟื้นฟูชุมชนจากวิกฤตโควิด-19 จํานวน 47 ตําบล และเครือข่ายเมือง จํานวน 5 เครือข่าย และงบประมาณสมทบกองทุนสวัสดิกรชุมชนจังหวัดสุราษฎร์ธานี จํานวน 44 ตําบล นอกจากนี้ ได้ลงพื้นที่เยี่ยมให้กําลังใจและรับฟังปัญหาผู้ประสบปัญหาทางสังคม รวมถึงเยี่ยมชมบ้านพอเพียงชนบทและร่วมกิจกรรมทาสีบ้านพอเพียงชนบท
นายจุติกล่าวเพิ่มเติมว่า กระทรวง พม. มีสถาบันพัฒนาองค์กรชุมชน (องค์การมหาชน)หรือ พอช. เป็นฐานรากของประชาธิปไตยที่แท้จริง ซึ่งบ้านพอเพียงชนบทจะมอบให้ใครต้องมาจากมติของชุมชน ว่าใครสมควรที่จะได้รับความช่วยเหลือมากที่สุด ทั้งนี้ กระทรวง พม. จะเสนอขอกู้เงินเพื่อมาซ่อมบ้านพอเพียง เพื่อจะมอบให้ประชาชนในชุมชน โดยเราจะยึดเอามติของคนในชุมชนเป็นที่ตั้ง โดยเฉพาะปีนี้เศรษฐกิจมีปัญหาเกิดจากผลกระทบของโรคโควิด-19 ที่ไม่ใช่เพียงจังหวัดใดจังหวัดหนึ่งที่มีความยากลําบาก แต่มันเกิดขึ้นและกระทบกันทั้งโลก โดยเราจะมีการฝึกอาชีพแม่เลี้ยงเดี่ยว พ่อเลี้ยงเดี่ยว หรือคนที่ไม่มีงานทํา โดยจะบูรณาการกับกระทรวงแรงงาน ด้วยการหาอาชีพใหม่ๆ หลังโรคโควิด-19 ทั้งนี้ เราต้องเริ่มต้นตั้งแต่วันนี้ เพราะเมื่อประเทศเปิด จะได้มีรายได้จากการท่องเที่ยว เพราะการมีอาชีพ นอกจากจะเลี้ยงดูตนเองได้ ยังสามารถดูแลครอบครัวต่อไปได้
รัฐบาลไทย-ข่าวทำเนียบรัฐบาล-คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ แจงเงื่อนไขงานก่อสร้างให้ชัดเจน
วันอังคารที่ 5 มิถุนายน 2561
คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ แจงเงื่อนไขงานก่อสร้างให้ชัดเจน
คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐแจ้งเวียนหนังสือซ้อมความเข้าใจ ว259  เพื่อให้หน่วยงานของรัฐเข้าใจความหมายลักษณะของงานของการซ่อมแซมฯ ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ได้ชัดเจนยิ่งขึ้น
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ในมาตรา 4 ได้เขียนคํานิยามงานก่อสร้างไว้แบบกว้างเท่านั้น โดยไม่ได้ลงรายละเอียดที่ชัดเจนมากนัก ทางคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ จึงได้มีหนังสือเวียน ว112 ลงวันที่ 5 มีนาคม 2561 เพื่อซ้อมความเข้าใจนิยามความหมายของงานก่อสร้าง ในกรณีการดําเนินการ “การซ่อมแซม ปรับปรุง ต่อเติม รื้อถอน” ซึ่งอาจจะเป็นงานก่อสร้างหรือไม่เป็นงานก่อสร้างก็ได้
อธิบดีกรมบัญชีกลาง กล่าวว่า การออกหนังสือเวียน ว112 ดังกล่าว มีวัตถุประสงค์เพื่อต้องการอธิบายลักษณะของงานของการซ่อมแซมฯ ว่าแบบใดที่เป็นงานก่อสร้าง หรือไม่ใช่งานก่อสร้าง ซึ่งหนังสือเวียนฉบับดังกล่าวได้กําหนดกรณีการซ่อมแซม ปรับปรุง ต่อเติม รื้อถอน ให้ถือเป็นงานก่อสร้าง จําเป็นต้องมีแบบรูปรายการงานก่อสร้างที่ผ่านการรับรองจากผู้ได้รับใบอนุญาตประกอบวิชาชีพ ทําให้หน่วยงานของรัฐเกิดความไม่ชัดเจน จึงได้ซ้อมความเข้าใจด้วยการออกหนังสือเวียน ด่วนที่สุด ที่ กค (กวจ) 0405.2/ว259 ลงวันที่ 4 มิถุนายน 2561 เพื่อให้หน่วยงานของรัฐสามารถปฏิบัติงานให้เป็นไปแนวทางเดียวกัน โดยกําหนดแนวทางการพิจารณาไว้ ดังนี้
กรณีที่ 1 หากการดําเนินการดังกล่าว ไม่มีผลกระทบต่อโครงสร้างหลัก หรือไม่มีผลกระทบต่อความปลอดภัย หรือไม่มีความจําเป็นต้องมีการควบคุมดูแลการปฏิบัติงานตลอดระยะเวลาดําเนินการ หน่วยงานของรัฐสามารถดําเนินการจัดจ้างในลักษณะอื่นที่มิใช่งานก่อสร้างได้
กรณีที่ 2 หากการดําเนินการดังกล่าว มีผลกระทบต่อโครงสร้างหลัก หรือมีผลกระทบต่อความปลอดภัย หรือมีความจําเป็นจะต้องมีการควบคุมดูแลการปฏิบัติงานตลอดระยะเวลาดําเนินการ หน่วยงานของรัฐจะต้องดําเนินการจัดจ้างในลักษณะงานก่อสร้าง
ดังนั้น เมื่อหน่วยงานของรัฐพิจารณาได้ว่า การซ่อมแซม ปรับปรุง ต่อเติม รื้อถอน ดังกล่าวเป็นงานก่อสร้างหรือไม่ใช่งานก่อสร้าง หน่วยงานของรัฐก็จะสามารถไปดําเนินการจัดซื้อจัดจ้างได้อย่างถูกต้องต่อไป